
Martfű Város Polgármesterétől
E L Ő T E R J E S ZT É S
A Jász- Nagykun- Szolnok Megyei Parlagfű-mentesítési Alap terhére benyújtott pályázat önerejének biztosításáról

Tisztelt Képviselő- testület!

Martfű Város Önkormányzata Képviselő- testülete 68/2012.(V.17.) önkormányzati határozatában döntött a Jász- Nagykun- Szolnok Megyei Parlagfű-mentesítési Alap terhére benyújtandó pályázat önerejének biztosításáról.

A Jász- Nagykun- Szolnok Megyei Közgyűlés Elnöke 2012. június 11-én kelt levelében tájékoztatta Önkormányzatunkat benyújtott pályázatunk támogatásáról, valamint arról, hogy a beérkezett pályázatok  egységes, 44,11 %-os támogatásban részesültek, minden település részéről egy illetőleg az önkormányzat által benyújtott pályázat elsőbbséget élvezett.

Az értesítést és azok mellékleteit előterjesztésemhez mellékelem.

A döntés értelmében a korábban vállalt 107.525,- Ft önerő összege 132.858,-Ft-al megemelkedik, tehát Önkormányzatunknak 240.383, - Ft önerőt kell biztosítani pályázata megvalósításához. 

Pályíázatunk esetében a teljes bekerülési költség csökkentése nem lehetséges, mivel egy darab fűnyíró beszerzésére irányult páályázatunk, s ennek a vásárlási értéke nem csökkenthető.

A csökkentett  támogatási összeg megítélése miatt Önkormányzatunknak határozatban nyilatkoznia szükséges, hogy milyen feltételek mellett fogadja el a számára megítélt támogatást.
Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzat Képviselő-testületének

……../2012.(VI.28.) Ö. határozata

A Jász- Nagykun- Szolnok Megyei Parlagfű-mentesítési Alap terhére benyújtott pályázat önerejének biztosítására

Martfű Város Önkormányzata Képviselő –testülete megtárgyalta A Jász- Nagykun- Szolnok Megyei Parlagfű-mentesítési Alap terhére benyújtott pályázat önerejének biztosításáról szóló előterjesztést, s az alábbiak szerint döntött:
A Jász- Nagykun- Szolnok Megyei Parlagfű-mentesítési Alapból elnyert 44,11 %-os -189.717,- Ft- támogatást elfogadja, egyben vállalja a szükséges 55,89 %-os saját erő- 240.383,-Ft- biztosítását.

A Képviselő- testület felhatalmazza a polgármestert a támogatási szerződés aláírására, valaminta pályázat megvalósításához szükséges feladatok elvégzésére.

Martfű, 2012. június 20.

